Katell Keineg - Wicipedia\nFfrainc, y Deyrnas Unedig\ncanwr, cyfansoddwr caneuon\nCantores a chyfansoddwraig Cymreig-Llydaweg yw Katell Keineg (ganwyd Chwefror 1965).\n2 Efrog Newydd\nGaned Katell Keineg yn Llydaw yn 1965. Roedd ei thad, y Llydäwr Paol Keineg, yn fardd a dramodydd adnabyddus ac yn un o sylfaenwyr yr Union Démocratique Bretonne, Plaid Genedlaethol Llydaw. Roedd ei mam, Judith Pritchard, yn athrawes Gymraeg a ddaeth yn ddiweddarach yn ymgeisydd Plaid Cymru. Cafodd Katell ei chyflwyno'n ifanc i gerddoriaeth genedlaetholgar gwledydd megis Catalonia, yr Alban, Iwerddon, Gwlad y Basg, ynghyd â Chymru a Llydaw.\nYn wyth oed, symudodd Katell a'i brawd hŷn i Gwm Rhymni pan wahanodd ei rhieni, gyda'i thad yn ymgartrefu yn yr Unol Daleithiau. Roedd y Beatles yn ddylanwad cynnar – ysgrifennodd Katell ei chân gyntaf yn un ar ddeg oed ar ôl gwrando ar 'Eleanor Rigby' – ynghyd â recordiau a yrrai ei thad ati, yn eu plith Cisco Houston, Woody Guthrie ac Amália Rodrigues. Yn ddiweddarach cyfrai gantorion fel y canwr Qawwali o Bacistan, Nusrat Fateh Ali Khan, neu gantorion gwerin o Ddwrain Ewrop fel dylanwadau. Daeth Keineg i amlygrwydd cynnar fel y gantores yn y gyfres deledu Tan Tro Nesa (S4C, 1985), stori am grŵp pop ffuglennol o ardal y cymoedd. Rhyddhawyd nifer o ganeuon oddi ar y gyfres ar record o'r un enw (Hebog, 1985), gan gynnwys tair cân gan Katell ('Un Ffordd', 'Y Dyn Arall', ac 'Ystrad Nova'), dwy ohonynt ar y cyd â'r gitarydd a'r cynhyrchydd Brian Breeze.\nAr ôl graddio yn y gyfraith o'r London School of Economics, daeth Katell yn ôl i Gymru am gyfnod cyn symud i Ddulyn yn 1990.\nEfrog Newydd[golygu | golygu cod y dudalen]\nDerbyniodd wahoddiad i ganu yn Sin-é, clwb yn ardal y Lower East Side yn Efrog Newydd. Symudodd i fyw yn y ddinas honno a bu'n perfformio'n rheolaidd mewn clybiau yno yn ystod y 1990au cynnar. Roedd ei set o ganeuon mewn nifer o ieithoedd gwahanol, megis Saesneg, Sbaeneg, Ffrangeg, Cymraeg a Llydaweg. Cafodd ei pherfformiadau adolygiadau ffafriol mewn papurau newydd gan gynnwys y Los Angeles Times. Yn fuan wedyn rhyddhaodd sengl o'r enw 'Hestia' ar label SOL (1993). Yr un flwyddyn roedd ei llais i'w glywed ar albwm Iggy Pop American Caesar (Virgin, 1993), ar y gân 'Mixin' the Colours'.\nTrwy ei chysylltiad ag Iggy Pop daeth Katell i sylw'r label recordiau Elektra. Clywid ei hadnoddau lleisiol unigryw ar ei halbwm cyntaf gyda'r label, O Seasons, O Castles (Elektra, 1994) – cwmpawd eang gyda'r gallu i liwio naratif, creu stori mewn cân a hoelio sylw'r gwrandäwr. Amlygwyd ar yr albwm hefyd ystod eang o ddylanwadau, gan gynnwys cantorion fel Joni Mitchell, PJ Harvey a Sinéad O'Connor, a'r arddull gerddorol yn symud yn esmwyth o roc i ganu gwlad, rhythmau Lladin-Americanaidd, llafarganu Gil Scott Heron yn y gân 'Partisan', ynghyd â'r emyn Cymraeg yn 'O Iesu Mawr'. Yn ddiweddarach recordiodd y gantores Natalie Merchant drefniant o'r gân 'The Gulf of Araby' ar ei record hir Live in Concert (Elektra, 1999).\nDilynwyd O Seasons O Castles gan record orau Katell yn nhyb nifer, Jet (Elektra, 1997), gyda'r cylchgrawn Esquire yn ei disgrifio fel campwaith anghydnabyddedig y degawd. Mae cân olaf y record, 'There You Go', yn glasur, ac yn ymgorffori un o themâu amlycaf caneuon Katell, sef cerddoriaeth fel modd i gario rhywun y tu hwnt i'w unigrwydd. Fodd bynnag, ni chafodd Jet ei marchnata'n effeithiol gan Elektra, a oedd erbyn canol y 1990au yn rhoi mwy o bwyslais ar ryddhau recordiau rap a hip hop nag ar hyrwyddo artistiaid 'amgen' fel y buont yn gwneud gynt.\nErbyn 2002 roedd Katell wedi symud at label o Brooklyn ar gyfer ei EP What's the only thing worse than the End of Time? (Field Recording, 2002). Dilynwyd y record honno gan ei thrydydd albwm, High July (Megaphone, 2004). Perthynai sain fwy rocaidd i High July, gyda rhai caneuon yn symud i gyfeiriad roc blaengar band fel Radiohead. Yn 2009 rhyddhaodd Katell EP ar ei label ei hun a oedd yn cynnwys trefniant o un o ganeuon y Super Furry Animals, 'Y Gwynab Iau' – cân sydd, fel nifer o'i chaneuon cynharach, yn ymdrin â cholled a thorcalon – ac yna flwyddyn yn ddiweddarach ymddangosodd ei phedwerydd albwm, At The Mermaid Parade (Honest Jon's, 2010). Gyda'r pwyslais yn fwy ar sain roc-gwerin, a chaneuon a oedd yn plethu alaw a geiriau yn syml ond yn gywrain (fel 'Thirteen'), cafodd y record ei dewis yn 'CD yr wythnos' gan y Sunday Times.\nNi wnaeth Katell elwa o ffenomen Cool Cymru yn ystod y 1990au, ac ni ddaeth llwyddiant i'w rhan yn yr un modd â rhai o artistiaid Cymreig eraill y cyfnod. Fodd bynnag, gellir clywed ei dylanwad ar nifer o gantoresau/gitaryddion Cymreig a'i dilynodd, o Gwyneth Glyn i Cate Le Bon, a bu'n ymgorffori emynau Cymraeg yn ei repertoire o ganeuon pop ymhell cyn i Cerys Matthews droi atynt ar ei halbwm Hullabaloo (Rainbow City Records, 2013). Dywedodd Nancy Jeffries, un a weithiodd gyda Katell pan oedd yn recordio ar label Elektra, amdani: She projects this combination of strength and fragility. It's really quite spellbinding: there she is, climbing these heights, and you have this fear she won't get there, but she always does (gw. Frey 2006).\n[gyda Tan Tro Nesa] Tan Tro Nesa (Recordiau Hebog HER001, 1985)\nHestia [sengl] (SOL 245-7, 1993)\nO Seasons, O Castles (Elektra 61657-2, 1994)\nJet (Elektra 62052-2, 1997)\nWhat's the only thing worse than the End of Time? [EP] (Field Recording FLD155, 2002)\nHigh July (Megaphone MEGA06, 2004)\nY Gwynab Iau/ Trouble [EP] (Soul Tizzy STZ009, 2009)\nAt The Mermaid Parade (Honest Jon's HJRCD46, 2010)\nDarcy Frey, Her Lonely Voice, New York Times, 2 Gorffennaf 2006.\nMae'r erthygl hon yn cynnwys testun o'r cofnod Keineg,_Katell ar yr Esboniadur, adnodd addysgiadol agored gan y Coleg Cymraeg Cenedlaethol. Comisiynwyd y cofnod hwn yn wreiddiol ar gyfer Cydymaith i Gerddoriaeth Cymru, (Y Lolfa, 2018). Mae gan y cofnod penodol hwnnw'r drwydded agored CC BY 4.0; gweler testun y drwydded am delerau ail-ddefnyddio'r gwaith.\nWedi dod o "https://cy.wikipedia.org/w/index.php?title=Katell_Keineg&oldid=5023487"\nNewidiwyd y dudalen hon ddiwethaf ar 8 Ebrill 2018, am 04:34.


Atgyfeirio yn ôl i’r llys am beidio â chydymffurfio – Sentencing\nAtgyfeirio yn ôl i’r llys am beidio â chydymff...\nCawsoch orchymyn atgyfeirio am gyfnod o ………… mis ar ………… am y troseddau canlynol ………… Fodd bynnag, rydych nawr yn ôl yn y llys oherwydd [ni wnaethoch lofnodi’r contract][ni wnaethoch beth a ofynnwyd i chi ei wneud][ni wnaethoch fynychu’r cyfarfodydd].\nPan nad yw’r llys yn cymryd camau – Y tro hwn, rydym wedi penderfynu peidio â chymryd camau ynghylch y ffaith [na wnaethoch chi lofnodi’r contract][na wnaethoch beth a ofynnwyd i chi ei wneud][na wnaethoch chi fynychu’r cyfarfodydd]. Mae hyn oherwydd …………\nBydd y gorchymyn atgyfeirio yn parhau ac mae gennych ………… mis ar ôl dan y gorchymyn hwnnw. Mae angen i chi lynu wrth y contract a mynychu pob cyfarfod nes i’r gorchymyn ddod i ben.\nPan fydd y llys yn diddymu ac yn ailddedfrydu – Rydym wedi penderfynu y byddwn yn diddymu eich gorchymyn atgyfeirio a wnaethpwyd ar ………… [rhowch ddyddiad] ac yn rhoi dedfryd newydd i chi.\nAr gyfer y trosedd(au) o ………… bydd y ddedfryd yn [nodwch y ddedfryd newydd].\nMae hyn oherwydd …………\nPan fydd y llys yn gorfodi dirwy – Rydym wedi penderfynu delio â’r achos hwn o beidio â chydymffurfio â’r gorchymyn drwy orfodi dirwy o £…………\nWrth benderfynu ar y ddirwy hon, rydym wedi ystyried faint mae modd [i chi][i’ch rhiant/ gwarcheidwad] fforddio ei dalu.\nPan fydd y llys yn rhoi estyniad ar orchymyn atgyfeirio – Ar gyfer y trosedd(au) o ………… rydym yn rhoi estyniad o ………… mis ar eich gorchymyn atgyfeirio a wnaethpwyd ar ………… [rhowch ddyddiad]. Cyfnod newydd eich gorchymyn atgyfeirio yw ………… mis.\nAr gyfer pob datganiad pan fydd y gorchymyn atgyfeirio yn parhau am beidio â chydymffurfio – Os na fyddwch yn gwneud y pethau a restrir yn y gorchymyn atgyfeirio, os na fyddwch yn mynychu cyfarfodydd, neu os byddwch yn cyflawni unrhyw droseddau pellach, byddwch yn cael eich galw yn ôl i’r llys a gellir delio â chi mewn ffordd arall.


Canolfannau Seremonïau - Prisiau a Chadw Lle | Cyngor Bwrdeistref Sirol Rhondda Cynon Taf\nGenedigaethau, Priodasau a Marwolaethau\nCanolfannau Seremonïau - Prisiau a Chadw Lle\nMae Rhondda Cynon Taf yn un o ranbarthau cofrestru mwyaf Cymru. Mae ein staff profiadol, sydd wedi cael hyfforddiant o’r safon gorau, yn cynnig gwasanaeth proffesiynol o’r radd flaenaf ar gyfer cynnal seremonïau priodas, gwasanaethau sifil a seremonïau enwi.\nMae modd cynnal y seremonïau yma yn y Swyddfa Gofrestru, sydd â’i chanolfan yng nghanol tref hanesyddol Pontypridd, neu yn un o westai gwledig ledled y fwrdeistref sirol.\nSwyddfa Gofrestru Pontypridd – ystafelloedd ar gael i’w llogi\nMae modd dewis o blith 3 o ystafelloedd sy wedi’u haddurno’n chwaethus yn Swyddfa Gofrestru Pontypridd.\nSwyddfa Gofrestru Rhondda Cynon Taf\nMae modd llogi’r ystafell yma ddydd Llun i ddydd Gwener. Cost llogi’r ystafell yma sydd â lle i 10 o westeion ydy £40 (aros am lun)\nYstafell Evan James\nMae Ystafell Evan James ar gael i’w llogi ddydd Llun i ddydd Sadwrn.Cost llogi’r ystafell yma (llun i’w weld ar yr ochr dde) sydd â lle i 45 o westeion ydy £80.\nY Siambr Ddinesig\nMae modd llogi’r Siambr Ddinesig ddydd Llun i ddydd Gwener. Cost llogi’r ystafell yma (llun i’w weld ar yr ochr dde) sydd â lle i 45 o westeion ydy £80.\nNoder: I gadw lle, mae blaendal o £10 yn daladwy. Does dim modd ad-dalu’r arian yma.\nI gadw lle, cysylltwch â ni ar y manylion cyswllt sy wedi’u nodi isod:\nCanolfannau sy wedi’u Cymeradwyo\nMae nifer o Ganolfannau sy wedi’u Cymeradwyo ar gyfer cynnal Priodasau, Seremonïau Sifil a Seremonïau Enwi i’w cael yn Rhondda Cynon Taf. Yn ôl y gyfraith, mae modd i’n Swyddogion Cofrestru i gynnal seremonïau yn y canolfannau yma.\nMiskin Manor Hotel\nRhondda Heritage Park Hotel\nThe Old Rectory & Gardens Llanilid\nTy Newydd County Hotel\nThe Boars Head, Talygarn\nOs byddwch chi’n penderfynu priodi mewn un o’n Mangreoedd sy wedi’u Cymeradwyo, mae gofyn eich bod chi’n cysylltu â’r ganolfan o’ch dewis i wneud trefniadau dros dro gyda’r swyddog sydd â chyfrifoldeb.\nMae’n rhaid i chi gadarnhau’r trefniadau yma gyda’r Cofrestrydd Arolygu yn Swyddfa Gofrestru Pontypridd, i ofalu bod swyddogion cofrestru ar gael ar y diwrnod, i gynnal y seremoni a chofrestru’r briodas.\nI gael rhagor o fanylion ynglŷn â’r uchod, cysylltwch â ni:\nY Gofrestrfa Ranbarthol\nFfôn: 01443 494024


27 Tachwedd 2018 | gan Amanda Griffiths\nBeth yw dy swydd di ar hyn o bryd?\nMae gen i ddwy swydd ar hyn o bryd: rwy’n diwtor cysylltiol i Adran Cymraeg i Oedolion, Prifysgol Caerdydd a hefyd rwy’n Weithwraig Gwragedd yn Eglwys Efengylaidd Gymraeg Caerdydd. Mi fyddaf yn gorffen y swyddi hyn gyda hyn gan fy mod newydd dderbyn swydd llawn amser yn Swyddog Cyswllt Cymraeg Ail Iaith i CBAC.\nRoeddet ti’n athrawes tan yn ddiweddar iawn. Mae nifer o bobl sy’n gweithio ym myd addysg yn teimlo’n rhwystredig gyda’r ffordd mae pethau’n mynd a’r pwysau gwaith cynyddol. Oes gen ti rywbeth i’w ddweud am hynny?\nYn anffodus, dwi’n gweld mwy a mwy o ffrindiau a chyfeillion sy wedi bod yn athrawon am flynyddoedd, ac felly’n athrawon profiadol iawn, yn rhoi’r gorau i ddysgu. Mae hyn yn fy nhristáu i achos dwi’n dal i feddwl ei bod hi’n hynod bwysig cael cymaint o Gristnogion â phosib ym myd addysg. Yn debyg iawn iddyn nhw, ro’n i wedi cael digon ar deimlo’n fethiant wrth fethu â chwblhau gofynion afrealistig marcio, asesu, lefelau a chasglu data – a hynny’n gynyddol gyson. Does dim ateb i hyn gen i ar hyn o bryd, ond hoffwn i ddweud fy mod i’n parchu’r Cristnogion yn ein plith ni sy’n dal i wneud gwaith arbennig o fewn yr ystafell ddosbarth a’r rheiny sy’n benaethiaid neu ar dimoedd rheoli. Dylem ni gofio i weddïo’n gyson am ein brodyr a’n chwiorydd ni sy’n tystio i enw’r Arglwydd mewn ysgolion, dosbarthiadau ac ystafelloedd athrawon ledled ein gwlad.\nMae’n gam mawr – efallai byddai rhai yn dweud ei fod hefyd yn risg fawr – i orffen swydd heb wybod beth mae rhywun am ei wneud nesaf, ac yna cychwyn o’r newydd mewn gwaith gwahanol. Beth oedd yn help i ti wrth gymryd y penderfyniad hwn?\nGwybod mai Duw oedd â rheolaeth lwyr ar – a thros – fy mywyd i. Roedd dibynnu ar Dduw yn nhymor yr haf a mis Medi y llynedd, a gwybod bod ganddo gynllun perffaith ar fy nghyfer i, wedi f’atgoffa fod angen i ni bwyso arno a chael ffydd ei fod e’n rheoli’r pethau ymarferol (fel sicrhau bod gen i ddigon o arian i dalu taliadau morgais!) ynghyd â’r ysbrydol a’r tragwyddol. Roedd gwybod hefyd fod fy ffrindiau a f’eglwys i yn gweddïo trosof i – i fi gael arweiniad clir a thawelwch meddwl – yn gymorth aruthrol.\nWrth edrych yn ôl ar dy daith yn Gristion hyd yn hyn, oes yna wragedd neu ferched sydd wedi bod o gymorth penodol i ti?\nBois bach, am gwestiwn! Dwi wedi bod mor freintiedig ar hyd y blynyddoedd yn yr eglwys yng Nghaerdydd (ac un neu ddwy ohonynt sy wedi symud i ffwrdd erbyn hyn) i gael fy amgylchynu â gwragedd ‘doeth’ sy’n ‘ofni’r Arglwydd’ (Diarhebion 31:26 a 30).\nBraint o’r mwya yw eu gweld nhw’n wynebu salwch, marwolaeth a threialon bywyd yn atseinio geiriau’r Apostol Paul yn Galatiaid 2:20. Hoffwn i eu henwi nhw i gyd, a diolch iddyn nhw yn gyhoeddus fel hyn ond y maen nhw’n rhy niferus!\nMae ein cymdeithas ni heddiw yn bombardio merched o oedran ifanc â delweddau a syniadau ynglŷn â beth sy’n ddelfrydol a sut y dylen nhw ymddwyn. Gall y Beibl ymddangos yn hen ffasiwn mewn cymhariaeth. Beth yw dy ymateb i hynny?\nFe ges i f’atgoffa’r wythnos hon yn ein cyfarfod gwragedd ni: mae’r Beibl yn gyfoes iawn! Mae dynoliaeth yn gwario llawer o arian a threulio llawer o amser yn trio darganfod beth yw ystyr bywyd. Ond fel cawson ni ein hatgoffa yn nechrau pennod gyntaf Llyfr y Pregethwr, ‘gwagedd llwyr yw’r cyfan’ o safbwynt dynol yn unig a thros dro mae’r cyfan yn para. Pa elw sydd i neb yn ei holl lafur, wrth iddo ymlafnio dan yr haul?’ (ad.3) Gallwn ni wneud ein gorau glas i fod y gorau gallwn ni fod (boed hynny’n ymddangosiad, ffitrwydd, poblogrwydd, cymwysterau, cyfoeth ac ati) ond mae’r Beibl yn dweud wrthym yn glir mai gwagedd yw’r holl bethau hyn heb fod gennym berthynas â Duw a maddeuant am ein holl bechodau trwy aberth Iesu Grist. Does dim ots beth y ceisiwn ni ei wneud (na beth a ddywed y byd wrthym ni y dylen ni ei wneud) mae Duw yn ein caru ni a’n derbyn ni drwy farwolaeth Iesu Grist trosom ni.\nDydy magu cymdeithas ddyfnach â Christnogion eraill ddim yn dod yn naturiol i bawb, ond oes angen i ni ymdrechu i fod yn allblyg fel merched? Pam?\nDwi’n cael f’atgoffa o eiriau Iesu Grist wrth y disgyblion mai cariad ddylai nodweddu ei ddisgyblion: ‘Yr wyf yn rhoi i chwi orchymyn newydd; carwch eich gilydd. Fel y cerais i chwi, fel yr ydych chwithau i garu eich gilydd. Os bydd gennych gariad tuag at eich gilydd, wrth hynny bydd pawb yn gwybod mai disgyblion i mi ydych’ (Ioan 13:34,35). Dylai pob un ohonom ni weddïo’n ddyfal am nerth a gras gan Dduw i‘n helpu ni i garu’n gilydd a thrwy hyn i garu eraill er mwyn cyflwyno newyddion efengyl gras Duw i’r di-gred yn ein plith ni.\nWyt ti’n meddwl fod yna le i eglwysi feddwl yn fwy am sut y maent yn meithrin a gofalu am ferched?\nWel, gwnaf i rannu â chi am rywbeth a oedd o help a chymorth mawr i mi. Ces i’r cyfle i gael bod yn rhan o hyfforddiant cwnsela Cristnogol y llynedd. Roedd Eglwys Minster, Caerdydd, o dan arweiniad Heulwen Pritchard wedi trefnu cwrs cwnsela Cristnogol ar gyfer unrhyw un yn eglwysi Caerdydd oedd yn weithiwr Cristnogol neu â chyfrifoldebau bugeiliol neu â diddordeb i ddysgu mwy am ofalu am bobl.Wyth sesiwn yn unig yn para wyth wythnos oedd y cwrs ac roedd e’n brofiad gwerthfawr iawn. Fe fuaswn i’n argymell rhywbeth tebyg i bawb yn yr eglwysi achos gwnaeth y cwrs danlinellu pwysigrwydd gwrando ar ein gilydd a gofalu am ein gilydd yn fawr iawn i mi.\nBeth sydd wedi dy helpu di’n ddiweddar i addoli Duw?\nAr hyn o bryd, yn ein hoedfaon hwyrol yn y capel mae Emyr yn ein harwain ni trwy gyfres ar ‘Addoliad’. Dwi wedi cael fy herio i gofio a gweld y dylen ni addoli Duw ymhob peth yr ydyn ni’n ei wneud. Mae hyn yn ddigon i’n llorio ni a pheri ein bod ni’n rhoi’r gorau cyn i ni hyd yn oed ddechrau. Ond, mae’n rhaid i ni gofio am gariad ein Duw ni a’i fod wedi trefnu trwy ei Fab a’r Ysbryd Glân ein bod ni’n gallu cael cymorth i wneud hyn.Mae Salm 100 yn ein hatgoffa ni pam mae Duw yn haeddu ein haddoliad a’n diolchgarwch ni.\nOes gen ti adnod yr hoffet ei rannu â ni?\nOes. Daeth yr adnodau hyn i fyny yn ystod ein trafodaeth ni ar lyfr Andrew Wilson, Incomparable; Exploring the character of God yn ystod ein brecwast merched. Maen nhw’n ein hatgoffa bod ein Duw ni tu hwnt i bawb a phopeth arall sy’n bodoli, wedi bodoli ac yn mynd i fodoli. Mae’r adnodau hyn yn cynnig cysur i fi a pheri i fi ryfeddu o’r newydd at fawredd Duw, a bod y Duw hollalluog hwn hefyd yn fy ngharu i: Eseia 40: 21-4.\nBeth hoffet ti i ni weddïo drosot ti a thros y gwaith yng Nghaerdydd?\nByddwn i’n gwerthfawrogi eich gweddïau chi’n fawr iawn. Fel y dywedodd Ioan Fedyddiwr am Iesu: ‘Y mae’n rhaid iddo ef gynyddu ac i minnau leihau’. Gweddïwch, os gwelwch chi’n dda i falchder a hunanbwysigrwydd gael eu tynnu ymaith ac i bobl weld gras a chariad yn trigo ynof i wrth imi geisio cerdded yn nes at Iesu bob dydd. Hefyd, yr anghenraid i mi bwyso ar Dduw ar gyfer pob dim.


Cannes i sgrinio ffilmiau 21 gyda chefnogaeth cronfa MEDIA Creative Europe - Gohebydd yr UE\nBydd mwy nag 20 o ffilmiau a gyfarwyddir gan rai o'r enwau mwyaf yn sinema Ewrop ac a gefnogir gan raglen MEDIA Ewrop Greadigol yr UE yn cael eu dangos yn 67ain Gŵyl Ffilm Ryngwladol Cannes (14-25 Mai), gan gynnwys saith ffilm mewn cystadleuaeth am y brif wobr, y Palme d'Or.\nAndroulla Vassiliou (llun), y comisiynydd diwylliant Ewropeaidd, fydd yn yr ŵyl i gyflwyno trydydd Prix MEDIA 'blynyddol yr Undeb Ewropeaidd i gyfarwyddwr a chynhyrchydd y prosiect ffilm newydd gorau a gefnogir gan Creative Europe. Bydd yr enillwyr yn cael eu dadorchuddio mewn seremoni yn y Palais des Festivals ar 17 Mai. Bydd y comisiynydd hefyd yn cynnal cyfarfodydd gyda gwneuthurwyr ffilmiau ifanc a ffigurau'r diwydiant i drafod y rhaglen Ewrop Greadigol newydd, a lansiwyd ym mis Ionawr gyda chyllideb o bron i € 1.5 biliwn dros y saith mlynedd nesaf - 9% yn uwch na'r lefelau blaenorol. Yn ogystal, bydd yn annerch dadl a drefnwyd gan y Comisiwn ar ehangu'r gynulleidfa ar gyfer ffilmiau Ewropeaidd a bydd y Comisiynydd yn westai arbennig yn agoriad y detholiad 'Pythefnos Cyfarwyddwyr' (La Quinzaine des Réalisateurs) ar 15 Mai.\n"Rwy'n falch iawn bod ffilmiau Ewropeaidd a ddewiswyd i'w hariannu gan MEDIA unwaith eto dan y chwyddwydr yn Cannes. Bydd mwy na 50% o'n rhaglen Ewrop Greadigol newydd yn cefnogi datblygu a dosbarthu ffilmiau Ewropeaidd, yn ogystal â hyfforddiant i wneuthurwyr ffilm a thechnegwyr. mae buddsoddiad yn warant o amrywiaeth ddiwylliannol ac ieithyddol, mwy o ddewis i bobl sy'n mynd i'r sinema a diwydiant mwy cystadleuol. Rwy'n falch fy mod wedi cyflawni cynnydd yn y gyllideb ar gyfer Ewrop Greadigol ar adeg pan mae llawer yn torri gwariant ar ddiwylliant, i fod wedi chwarae rhan gref. rôl wrth amddiffyn yr eithriad diwylliannol ac wrth helpu i sicrhau bod ein rheolau cymorth gwladwriaethol newydd yn parhau i gefnogi cyllid cyhoeddus ar gyfer gwneud ffilmiau, "meddai Vassiliou, cyn yr ymweliad olaf â Cannes yn rhinwedd ei swydd fel comisiynydd diwylliant.\nYmhlith y ffilmiau a gefnogir-MEDIA ddewiswyd y ffilm a ddewiswyd i agor yr ŵyl, Grace de Monaco, Serennu Nicole Kidman fel yr arwres Hollywood a briododd yn dywysog. Mae'r lleill (gweler y rhestr lawn isod) yn cynnwys datganiadau newydd drwy arwain gyfarwyddwyr Ewropeaidd megis Michel Hazanavicius (enillydd bum Oscars yn 2012 am Mae'r Artist), Mike Leigh (enillydd Palme d'Or 1996 ar gyfer Cyfrinachau a Gorweddion), Ken Loach (2006 Palme d'Or am Y Gwynt Bod Ysgwyd y Haidd), y chwedlonol Jean-Luc Godard a Jean-Pierre o Wlad Belg a Luc Dardenne (enillwyr Palme d'Or 1999 ar gyfer Rosetta a 2011 Grand Prix ar gyfer Le Gamin au Velo). Wim Wenders (enillydd Palme d'Or 1984 ar gyfer Paris, Texas) yn cael ei gynrychioli yn yr adran 'Un Certain Regard'.\nMae'r ffilmiau ariennir gan yr UE 21 i gael eu sgrinio yn Cannes yn cynrychioli amrywiaeth o wledydd Ewropeaidd, ieithoedd, genres a doniau. Hyd yn hyn, maent wedi derbyn cyfanswm o fwy na € 1.3 miliwn mewn cyllid gan MEDIA - ond mae'r ffigur hwn yn debygol o gynyddu'n sylweddol oherwydd eu cysylltiad yn yr ŵyl a chyfranogaeth gan dosbarthwyr.\nEwrop Greadigol yw'r bumed genhedlaeth o raglenni cyllido'r UE sy'n cefnogi'r sectorau diwylliannol a chreadigol. Mae'n cyfuno rhaglenni CYFRYNGAU a Diwylliant yr UE. Bydd y rhaglen yn dyrannu o leiaf 56% o'i chyllideb ar gyfer is-raglen MEDIA. Mae MEDIA yn cefnogi datblygu, dosbarthu a hyrwyddo cynnwys a gynhyrchir gan ddiwydiannau ffilm a chlyweledol yr UE. Un o'i brif nodau yw helpu gwneuthurwyr ffilmiau Ewropeaidd i gyrraedd marchnadoedd y tu hwnt i ffiniau cenedlaethol ac Ewropeaidd.\nBydd Creadigol Ewrop yn darparu cyllid ar gyfer o leiaf 250,000 artistiaid a gweithwyr proffesiynol diwylliannol, sinemâu 2,000, ffilmiau 800 a chyfieithiadau llyfr 4,500. Bydd hefyd yn lansio cyfleuster gwarant ariannol newydd sy'n galluogi busnesau diwylliannol a chreadigol bach i gael hyd at € 750m mewn benthyciadau banc.\nEr 1991, mae MEDIA (acronym ar gyfer 'Mesures pour brosnachadhger le développement de l'industrie audiovisuelle' - Mesurau i annog datblygiad y diwydiant clyweledol) wedi buddsoddi € 1.7bn mewn datblygu, dosbarthu, hyfforddi ac arloesi ffilm gyda'r nod o wella'r amrywiaeth a chystadleurwydd rhyngwladol y diwydiant ffilm a chlyweledol Ewropeaidd.\nDilynwch Androulla Vassiliou ar Twitter @VassiliouEUAtodiad 1: Rhestr o ffilmiau MEDIA a ddewiswyd ar gyfer Gwyl Ffilm Cannes\nGrace de Monaco(Allan o Gystadleuaeth) Olivier Dahan FR\nAdieu Langage Au Jean-Luc Godard CH\nNeuadd Jimmy ken Loach UK\nChwilio Michel Hazanavicius FR\nMr Turner Mike Leigh UK\nYn Enw'r fy Ferch (L'Homme qu'on aimait trop) André Téchiné FR\nyr Iachawdwriaeth Kristian Levring DK\nUn Regard rhai\nMae Halen y Ddaear Wenders Wim FR\nPobl Bird Pascale Ferran FR\nSemaine de la Beirniadaeth\nPan fydd anifeiliaid Dream (NAR Dyrene Drømmer) Jonas Alexander Arnby DK\nPythefnos y Cyfarwyddwyr\nAlelwia Fabrice du Welz BE\nY Frenhines a'r Wlad John Boorman UK\nBalchder Matthew Warchus UK\nFfilmiau gyda chefnogaeth MEDIA a dderbyniodd y Palme d'Or\n2013: Bywyd Adele (Blue yw'r gwresog Lliw) - Abdellatif Kechiche (Ffrainc / Gwlad Belg / Sbaen)\n2012: Amour - Michael Haneke (Awstria / Ffrainc)\n2009: Band Weisse Das (Le Blanc Ruban) - Michael Haneke (Awstria / Yr Almaen)\n2008: Entre Les Murs - Laurent Cantet (Ffrainc)\n2007: Misoedd 4, 3 Weeks a Diwrnodau 2 (4 Mois, Jours 3, 2 Semaines) - Cristian Mungiu (Romania)\n2006: Y Gwynt Bod Ysgwyd y Haidd (Le Cent Se Lefel) - Ken Loach (United Kingdom)\n2005: L'Enfant - Jean-Pierre et Luc DARDENNE (Gwlad Belg)\n2002: Y Pianydd (Le Pianiste) - Roman Polanski (Ffrainc / Yr Almaen / Gwlad Pwyl / DU)\n2001: La Stanza Del Figlio (La Chambre du Fils) - Nanni Moretti (Yr Eidal)\n2000: Dancer in the Dark - Lars Von Trier (Denmarc)\nPynciau cysylltiedig:'Mesures pour anogwr le développement de l'industrie audiovisuelle'Gwyl Ffilm Ryngwladol Cannes 67thEwrop greadigolGrace de Monacoken LoachLa Quinzaine des RéalisateursCYFRYNGAUNicole KidmanWenders Wim\nBarn: gweithwyr proffesiynol annibynnol yn allweddol i ddatgloi potensial Ewrop\n#EBU i arwain polisi yn y dyfodol a'r rhwydwaith arloesi gyda phrosiect 'MediaRoad' ariennir gan yr UE


Cais am le mewn Ysgol Gynradd Application form for a school place_cym\nGwnewch gais am le mewn ysgol gynradd yma\nI gael rhagor o wybodaeth, ewch i Gwybodaeth a Threfniadau Derbyn 2021-22 [672KB]\nCais am le mewn Ysgol Iau Application form for a school place_cym\nGwnewch gais am le mewn ysgol iau yma\nCais am le mewn Ysgol Uwchradd Application form for a school place_cym\nDydd Gwener 13 Tachwedd 2020 yw'r dyddiad cau ar gyfer y rownd derbyniadau.\nGwnewch gais am le mewn ysgol uwchradd yma\nOs ydych chi'n gwneud cais am le yn Ysgol Uwchradd Y Drenewydd, dewiswch pa gampws rydych chi am i'ch plentyn ei fynychu.\nOs ydych chi'n gwneud cais am le yn Ysgol Calon Cymru, dewiswch pa gampws rydych chi am i'ch plentyn ei fynychu.\nOs ydych yn dewis Ysgol Calon Cymru - (Campws Llanfair-ym-Muallt) dangoswch hefyd eich dewis o'r Ffrwd Gymraeg ynteu'r Ffrwd Saesneg, yn y blwch Gwybodaeth Ychwanegol.\nI gael rhagor o wybodaeth, ewch i Gwybodaeth a Threfniadau Derbyn [1MB]\nDyddiadau pwysig ar gyfer Blwyddyn Academaidd 2020-2021 [354KB]


E-Fasnach Cwsmer-Gyntaf: Datrysiadau Clyfar ar gyfer yr Un Peth Na Allwch Chi Ei Fforddio i Fynd yn Anghywir | Martech Zone\nMae'r colyn oes pandemig tuag at e-fasnach wedi dod gyda disgwyliadau newidiol defnyddwyr. Unwaith eu bod yn werth ychwanegol, mae offrymau ar-lein bellach wedi dod yn brif bwynt cyffwrdd cleientiaid ar gyfer y mwyafrif o frandiau manwerthu. Ac fel prif dwndwr rhyngweithio cwsmeriaid, mae pwysigrwydd rhith-gefnogaeth i gwsmeriaid ar ei uchaf erioed.\nMae gwasanaeth cwsmeriaid e-fasnach yn dod â heriau a phwysau newydd. Yn gyntaf, mae cwsmeriaid gartref yn treulio mwy o amser ar-lein cyn iddynt wneud eu penderfyniadau prynu.\nYmchwiliodd 81% o'r ymatebwyr i'w cynnyrch ar-lein cyn gwneud eu penderfyniad prynu. Mae'r nifer hwnnw'n cynrychioli cynnydd pedair gwaith yn fwy na'r cyfartaledd cyn-bandemig o ddim ond 20%. Yn ogystal, canfu'r astudiaeth fod defnyddwyr bellach yn treulio 79 diwrnod ar gyfartaledd yn casglu gwybodaeth ar-lein cyn iddynt ddewis cynnyrch neu gwmni ar gyfer eu penderfyniadau prynu mawr.\nffynhonnell: Prifddinas GE\nMewn byd cynyddol gysylltiedig a chwilfrydig, profiad y cwsmer Rhaid bod yn flaenoriaeth gyntaf cwmni. Yn ôl yn 2017, yn fras 93% o ddefnyddwyr dywedodd bod adolygiadau ar-lein wedi dylanwadu ar eu penderfyniadau manwerthu - gyda mwy o amser ar ein dwylo a mwy o fasnach yn digwydd ar ein sgriniau, dim ond cynyddu mae'r nifer hwnnw. Ni all manwerthwyr fforddio fumble profiad y cwsmer ar-lein mwyach. Nid yw sicrhau rhyngweithio rhithwir cadarnhaol yn dacteg gwerthu, mae'n strategaeth oroesi. Ac mae wedi dod yn bwysicach fyth yn oes COVID.\nIsod mae ychydig o'r strategaethau gwasanaeth digidol sydd eu hangen ar bob manwerthwr rhithwir.\nTech ar gyfer Gwell Cyflymder: Oherwydd bod Amseru yn Bopeth\nMae ethos y Rhyngrwyd yn ddi-baid. Efallai y byddem wedi arfer â chynrychiolwyr mewn canolfannau siopa mawr, ond nid oes unrhyw un eisiau aros o gwmpas am gymorth rhithwir. Mae hyn yn rhwystr unigryw i fanwerthwyr e-fasnach, nad ydyn nhw'n gallu 'cau'r rhith-ddrysau' pan fydd y cloc yn taro 7 yr hwyr.\nEr mwyn dileu amseroedd aros rhithwir a thrafod y galw newydd hwn o gwmpas y cloc, mae manwerthwyr yn troi at chatbots i gael atebion gwasanaeth cwsmeriaid. Mae Chatbots yn defnyddio deallusrwydd artiffisial i ymgysylltu'n weithredol â chwsmeriaid, p'un ai trwy destun, negeseuon tudalen we, neu dros y ffôn. Chwyddodd cyfradd fabwysiadu chatbots ledled y pandemig, wrth i fanwerthwyr weld bod rheoli cleientiaid yn awtomataidd yn lleihau eu costau gweithredu. Mae Chatbots yn cynnig dulliau symlach ar gyfer casglu taliadau, prosesu archebion neu ffurflenni, a gwasanaethu darpar gwsmeriaid - pob un heb golli curiad.\nAm y rheswm hwn, Adroddiad diweddaraf Business Insider ni ddylai fod yn syndod. Maent wedi rhagweld y byddai gwariant manwerthu defnyddwyr trwy chatbots ledled y byd yn cyrraedd $ 142 biliwn o fewn y tair blynedd nesaf. Fe wnaethant hefyd ddarganfod bod tua 40% o ddefnyddwyr y Rhyngrwyd mewn gwirionedd Mae'n well i ryngweithio â chatbots dros systemau cymorth eraill fel asiantau rhithwir.\nTech ar gyfer Profiad Integredig: Safon Defnyddiwr Newydd\nMae e-fasnach yn unigryw yn yr ystyr y gall ddigwydd o unrhyw le. Ni all brandiau ymddiried bob amser bod defnyddwyr yn eistedd gartref o flaen monitorau maint llawn gyda'u gwefan yn cael ei harddangos yn berffaith. Yn aml, mae defnyddwyr yn rhyngweithio â gwefan brand ar eu ffôn symudol yng nghanol gweithgareddau o ddydd i ddydd. Ond data a gasglwyd gan Statista nodi mai dim ond 12% o ddefnyddwyr sy'n ystyried bod eu profiad masnach symudol yn gyfleus.\nMae'r mudiad rhithwir yn rhoi pwysau newydd ar fanwerthwyr i wella profiad eu cwsmeriaid ar draws pob pwynt cyffwrdd defnyddwyr, ac o ran symudol, mae'n amlwg bod gwaith i'w wneud. Ond mae manwerthwyr sydd wedi parhau i fuddsoddi yn eu datrysiadau CRM (rheoli perthnasoedd cwsmeriaid) wedi cael eu hunain mewn gwell sefyllfa i reoli'r galw hwn o oes COVID. Mae llwyfannau CRM integredig yn caniatáu i fanwerthwyr reoli eu profiad cwsmer ar draws pob sianel, gan uno eu data mewn-siop â'u gwerthiannau ar-lein, eu rhyngweithiadau chatbot, eu hymgysylltiad â'r cyfryngau cymdeithasol, a chanlyniadau eu hymgyrch e-bost.\nNid yn unig y mae hyn yn helpu i ddarparu profiad dibynadwy i gwsmeriaid, lle mae eu data yn cael ei gadw'n ddiogel ac yn gyson ar draws sawl pwynt cyffwrdd, ond mae ganddo hefyd y budd ychwanegol o dwmffatio'r holl ddata pwysig yn un cyffredin. Gellir symleiddio caffael data awtomataidd ar draws nifer o ddigwyddiadau i un platfform; mae archebion yn cael eu llenwi'n gyflymach, mae ffurflenni'n cael eu prosesu'n fwy effeithlon, ac mae gan berchnogion yr holl ddata y gallent ofyn amdano i rymuso eu marchnata.\nTech ar gyfer Marchnata wedi'i Dargedu: Yr Hyn a Wyddom Hyd Yma\nGyda chymaint o ddata'n ffrydio i mewn, mae marchnatwyr digidol yn arbrofi mewn ychydig o gyfeiriadau gwahanol. Ymhlith y strategaethau buddugol hyd yma mae mabwysiadu realiti estynedig. Mae realiti estynedig (AR) yn datrys y broblem fawr yn oes COVID: sut mae ymddiried yn y cynnyrch os na allaf ei weld yn y siop? Yn gyflym, mae timau marchnata craff wedi dod o hyd i'r ateb. Gall profiadau AR efelychu ymddangosiad dodrefn mewn ystafell fyw, maint pant ar ffrâm benodol, cysgod minlliw ar wyneb cwsmer.\nMae AR yn tynnu'r dyfalu allan o siopa ar-lein, ac mae eisoes yn cynnig enillion anhygoel i fanwerthwyr; mae manwerthwyr sydd ag arddangosfeydd cynnyrch rhyngweithiol, 3D wedi nodi cyfradd trosi 40% yn uwch. Gwneud y bet diogel na fydd manwerthwyr eisiau rhan â'u gwerthiannau uwch ar unrhyw adeg yn fuan, Mae Statista wedi amcangyfrif y bydd y farchnad realiti estynedig yn cyrraedd 2.4 biliwn o ddefnyddwyr erbyn 2024.\nYn olaf, mae timau marchnata craff yn pwyso mwy ar bersonoli fel strategaeth werthu flaenllaw, ac yn haeddiannol iawn. Mae e-fasnach yn cynnig un peth na allem fyth ei efelychu mewn siopau: gall pob siopwr ar-lein 'gerdded' i mewn i siop hollol wahanol, rithwir. Mae personoli argymhellion cynnyrch i chwaeth y siopwr ar-lein yn cynyddu'r tebygolrwydd y bydd defnyddwyr yn dod o hyd i rywbeth sy'n dal eu llygad yn gyflym. Mae gwneud offrymau wedi'u personoli yn golygu defnyddio data o bryniannau blaenorol a gweithgaredd ar y safle i'r porwr i ragfynegi eu chwaeth; tasg arall sydd wedi dod yn llawer mwy hygyrch trwy bwerau deallusrwydd artiffisial. Bydd addasu yn biler masnach ôl-COVID, gan newid tirwedd disgwyliadau defnyddwyr.\nGall Chatbots, CRMs integredig, a datrysiadau data craffach helpu gweithwyr manwerthu proffesiynol i reoli eu galw e-fasnach. Gall y data cynyddol o werthiannau ar-lein wneud ar gyfer marchnata craffach, ac ymddengys bod buddsoddiad mewn AR yn bet diogel. Yn y diwedd, fodd bynnag, bydd y cwsmer bob amser â'r gair olaf; mae goroesiad ôl-COVID yn dibynnu ar fanwerthwyr yn rhoi'r cwsmer (rhithwir) yn gyntaf.\nTags: Arddangosfeydd cynnyrch 3daideallusrwydd artiffisialestynedig realitimewnol busnessgwrsioprofiad traws-sianelcwsmer yn gyntafcwsmer-ganologe-fasnache-fasnachge cyfalafprofiadau integredigmanwerthu rhyngweithiolpersonolistatistica\nZain Jaffer yw Sylfaenydd a Phrif Swyddog Gweithredol Mentrau Zain, cwmni buddsoddi sy'n darparu cyllid yn fyd-eang ar gyfer cychwyniadau technoleg, eiddo tiriog, ac ecwiti preifat. Fel entrepreneur cyfresol a buddsoddwr, mae Zain yn mentora ac yn buddsoddi mewn cychwyniadau technoleg ffiniol ar draws yr Unol Daleithiau.\nCyfrifiannell: Cyfrifwch Isafswm Maint Sampl Eich Arolwg


Anogir pobl gydag anabledd dysgu, gweithwyr iechyd a gofalwyr i gymryd brechiad y ffliw blynyddol am ddim. - Anabledd Dysgu Cymru\nCartref Anogir pobl gydag anabledd dysgu, gweithwyr iechyd a gofalwyr i gymryd brechiad y ffliw blynyddol am ddim.\nCyhoeddwyd: 22.09.2020 | Ysgrifenwyd gan\nAnogir pobl gydag anabledd dysgu, gweithwyr iechyd a gofal cymdeithasol, gofalwyr di-dâl ac unrhyw un mewn cysylltiad agos â rhywun ar restr cleifion gwarchodedig GIG, i gymryd eu brechiad y ffliw am ddim yr hydref hwn a’r gaeaf hwn. Mae’r neges yn rhan o Curwch y Ffliw, ymgyrch blynyddol gan Iechyd Cyhoeddus Cymru.\nYn ystod gaeaf arferol, bydd miloedd o bobl yn marw o salwch cysylltiedig â’r ffliw yn y DU. Y gaeaf yma, efallai y bydd COVID-19 a’r ffliw yn bodoli ar yr un pryd, felly mae’n bwysig iawn cael eich gwarchod rhag y ffliw.\nMae’r ffliw yn gallu bod yn ddifrifol iawn. Cael brechiad y ffliw bob blwyddyn yw’r warchodaeth orau rhag y ffliw. Dyma pam y dylai pobl sy’n wynebu’r risg fwyaf o gymhlethdodau os byddant yn cael y ffliw gael brechiad, hyd yn oed os ydynt yn teimlo’n iach.\nAr gyfer rhaglen ffliw’r tymor hwn, mae grwpiau newydd wedi’u hychwanegu at y rhestr gymwys, sy’n golygu mai dyma’r rhaglen ffliw genedlaethol fwyaf erioed. Mae’r grwpiau cymwys newydd yn cynnwys cysylltiadau cartref ar restr y GIG o’r bobl a warchodir a phobl ag anabledd dysgu.\nMae brechiad y ffliw am ddim (i bobl o chwe mis oed) os oes ganddynt y cyflyrau canlynol:\nAg anabledd dysgu\nCwyn gyda’r frest neu anawsterau anadlu, gan gynnwys asthma sydd angen mewnanadlydd steroid rheolaidd neu dabledi\nLefel isel o imiwnedd oherwydd clefyd neu driniaeth (fel triniaeth canser steroid) neu mewn cysylltiad agos neu’n byw gyda rhywun yn y grŵp hwn\nClefyd ar yr iau/afu\nWedi cael strôc (neu strôc fechan)\nMae gennych gyflwr niwrolegol, fel sglerosis ymledol (MS), parlys yr ymennydd neu syndrom ôl-polio\nMae gennych broblem gyda’ch dueg, fel clefyd y crymangelloedd, neu wedi cael tynnu eich dueg\nOedolyn gyda phwysau corff uwch (a mynegai màs y corff (BMI) o 40 neu fwy).\nMae hefyd yn cael ei argymell ac am ddim ar gyfer y bobl ganlynol:\n65 oed a hŷn*\nByw mewn cartref preswyl neu nyrsio\nYmatebwr cyntaf cymunedol\nAelod o sefydliad gwirfoddol cydnabyddedig sy’n darparu cymorth cyntaf\nRydych chi’n byw yn yr un tŷ â rhywun sydd ar restr cleifion cysgodi’r GIG.\n*(Gall oedrannau ychwanegol gael eu gwahodd am frechiad y ffliw pan mae mwy o frechiadau ar gael. Edrychwch ar curwchffliw.org am fwy o wybodaeth.)\nOs ydych chi’n dod i gysylltiad uniongyrchol â chleifion neu gleientiaid, argymhellir brechiad y ffliw. (Mae hyn yn cynnwys y rhai sy’n gweithio mewn cartrefi gofal preswyl, neu’r rhai sy’n gweithio fel gofalwyr, yn gofalu am bobl yn eu cartrefi eu hunain a all gael eu brechiad yn eu fferyllfa leol.)\nMae brechiad y ffliw drwy chwistrell trwyn yn cael ei argymell ar gyfer pob plentyn dwy neu dair oed ar 31 Awst 2020. Gallant ei gael yn eu meddygfa yn y rhan fwyaf o ardaloedd. Mae pob plentyn yn yr ysgol gynradd yn gymwys ar gyfer y brechiad hwn hefyd, ac maent yn ei gael yn yr ysgol fel rheol.\nBrechiad y ffliw yw’r ffordd orau i warchod rhag dal neu ledaenu’r ffliw. Peidiwch â’i golli. Os nad ydych yn sicr a oes posib i chi gael brechiad y ffliw am ddim, holwch am gyngor yn eich meddygfa neu eich fferyllfa leol.\nGwybodaeth ac adnoddau – gan gynnwys gwobodaeth hawdd ei deall\nMae Iechyd Cyhoeddus Cymru wedi trefnu i llawer o adnoddau i helpu i annog pobl i gymryd eu brechiad y ffliw blynyddol am ddim fod ar gael, gan gynnwys canllaw hawdd ei ddeall, a gynhyrchwyd gan Anabledd Dysgu Cymru:\nCuro’r ffliw: A ddylech chi gael brechiad rhag y ffliw y GIG am ddim? (PDF)\nCuro’r ffliw: Ydych chi’n berson ag anabledd dysgu? (PDF)\nMwy o wybodaeth am y ffliw a brechiadau’r ffliw yn www.curwchffliw.org.\nGall y trefniadau fod yn wahanol yn ystod tymor y ffliw eleni oherwydd COVID-19. Am yr wybodaeth ddiweddaraf, ewch i www.curwchffliw.org.


Archwiliwch droedfryniau Gogledd Cymru\nMae Llwybr Cyswllt Cymru newydd ag arwyddion ar ei hyd ac yn barod i'w archwilio!\nYn ymestyn dros ddeunaw milltir ac yn mynd trwy bedair sir, mae Llwybr Cyswllt Cymru bellach yn cysylltu â Llwybr Arfordir Cymru trwy ochr ddeheuol Pont Droed Saltney Ferry gan fynd trwy Saltney, Bretton, Dodleston, Burton Meadows, Honkley, Shordley Hall, Caer Estyn, Caergwrle, Cymau, Ffrith, Four Crosses ac yn olaf ymuno â llwybr Clawdd Offa ar hyd Llwybr y Gweundir yng Nghoed Llandegla.\nBeth am gadw'r adduned Blwyddyn Newydd yna a chwilio am eich esgidiau cerdded a threulio diwrnod hamddenol yn cerdded o Saltney i Gaergwrle? Wedyn gallwch ymweld â Chastell Caergwrle, cyn cael tamaid o fwyd ac yna dal y trên neu fws yn ôl i Gaer.\nNeu fe alwch gerdded o Gaergwrle i Glawdd Offa yn Llandegla, gan fwynhau'r golygfeydd godidog o'r rhostiroedd uchel. Yna cerdded ar hyd llwybr Clawdd Offa i bentref Llandegla lle medrwch ddal y bws yn ôl i Gaergwrle.\nOs ydych awydd cerdded y llwybr dros gwpl o ddiwrnodau, gallwch aros yn Hope Mountain Bed and Breakfast yng Nghymau, neu wersylla go wahanol yn Bryn DÅµr Pods, Llandegla, mae'r ddau ddim ond tafliad carreg o Lwybr Cyswllt Cymru.\nDywedodd y Cynghorydd Bernie Attridge, Aelod Cabinet yr Amgylchedd a Dirprwy Arweinydd Cyngor Sir y Fflint:\n"Mae Llwybr Cyswllt Cymru yn gysylltiad hynod bwysig rhwng dau lwybr pwysig presennol yng Ngogledd Cymru. Bydd yn denu cerddwyr o bob cwr, a fydd yn mwynhau gogoniant Gogledd Cymru, tra hefyd yn rhoi hwb i dwristiaeth leol.\n"Os ydych yn chwilio am dipyn mwy o her wrth gerdded o amgylch Cymru, dyma'r llwybr i chi. Mae agor y llwybr hwn yn dod â Sir y Fflint a rhan olaf arfordir Cymru yn brofiad "Cymru gyfan".\nDywedodd Ceidwad Cefn Gwlad Sir y Fflint, Stephen Lewis:\n"Rwyf wir wedi mwynhau cyflawni'r prosiect hwn, gan ddefnyddio £30,000 o'r cymorth grant Cronfa Cymunedau'r Arfordir, ac mae wedi bod yn bleser cydweithio gyda'r Swyddogion Hawliau Tramwy o Gynghorau Sir y Fflint, Caer, Wrecsam a Sir Ddinbych. Mae hefyd wedi bod yn wych gweithio gyda gwirfoddolwyr, sydd yn eu tro wedi bod yn amhrisiadwy. Mae'r gwaith a wnaed wedi uwchraddio'r hawliau tramwy presennol, gan wneud y llwybr hwn yn daith sydd wir i'w mwynhau."\nMae Cronfa Cymunedau'r Arfordir yn cael ei gyllido gan y Llywodraeth gydag incwm o asedau morol Ystâd Y Goron. Caiff ei ddarparu gan Gronfa'r Loteri Fawr ar ran Llywodraeth y DU a'r Gweinyddiaethau Datganoledig yng Ngogledd Iwerddon, yr Alban a Chymru.\nCadwch lygad am logo unigryw Llwybr Cyswllt Cymru!\nMae mapiau o'r llwybr ar gael oddi wrth:\nMae amseroedd bysus a threnau ar gael oddi wrth:


Nic Parry — Sgorio\nDydd Mawrth, 26 Awst 2008, 14:50\nMae Nic Parry yn un o leisiau mwyaf adnabyddus y byd pêl-droed yng Nghymru ond faint ydych chi’n adnabod ar gyflwynydd Sgorio?\nPa dîm ti’n ei gefnogi?\nEverton – a phob tîm sydd yn chwarae yn ebryn y criw arall ’na mewn coch!\nPwy yw/oedd dy arwr pêl-droed?\nAlan Ball, heb os! Ymunodd Ball efo Everton ar ôl iddo ennill Cwpan y Byd efo Lloegr yn 1966 ac roedd, ynghyd â Colin Harvey a Howard Kendall yn allweddol wrth i Everton ennill y bencampwriaeth ym 1970.\nRoeddwn i wedi casglu tokens o bacedi te Typhoo er mwyn cael poster maint A4 o Alan Ball felly nid ydi hi’n gelwydda’ i ddweud fy mod i wedi mynd i gysgu efo Alan Ball bob nos!\nPwy oeddet ti eisiau bod wrth chwarae pêl-droed ar iard yr ysgol?\nRoedd y bechgyn eraill i gyd yn cwyno fy mod i’n sylwebu yn hytrach na chanolbwyntio ar y chwarae!\nBeth yw dy atgof gorau o’r byd pêl-droed?\nMae gen i ddau atgof melys, ac roeddwn yn ddigon ffodus i sylwebu ar y ddwy. Yn gyntaf, gôl Mickey Thomas … yn wir, ’does ddim rhaid i mi ddweud yn erbyn pwy nagoes?\nMae pawb yn gwybod mai’r gôl yn erbyn Arsenal yng Nghwpan FA Lloegr ym 1992 ‘dwi’n ei olygu. Gôl wych ar brynhawn godidog.\nGôl arall sy’n llamu i’r cof ydi gôl Ryan Giggs yn erbyn Gwlad Belg ym 1993. Dyma oedd ei gôl rhyngwladol gyntaf ac roedd hi’n gôl i’w chofio wrth iddo grymanu’r bê heibio i fur amddiffynnol Gwlad Belg a heibio i’r golwr, Michel Preud’homme.\nPwy yw’r chwaraewr gorau ti wedi gweld yn chwarae?\nMae hwn yn ddewis dadleuol, yn enwedig gan i mi weld sawl seren ryngwladol yn disgleirio yn erbyn Cymru, ond y chwaraewr gorau ‘dwi erioed wedi gweld ydi Paul Gascoine.\nRoedd ganddo ddawn anhygoel a ‘dwi’n credu ’sa fo’n Eidalwr neu’n Archentwr ’sa fo wedi cael llawer iawn mwy o glod.\nTi’n enwog am dy sylwebu, ond pa ddarnau o sylwebaeth sydd wedi aros yn y cof?\nWrth feddwl am gôl Ryan Giggs yn erbyn Gwlad Belg, ‘dwi’n cofio’n union yr hyn ddwedes i ar y pryd "Roedd Cymru’n galw ac mae Ryan Giggs wedi ateb yr alwad …" – ‘dwi’n eitha’ balch o’r un yna.\nWrth gwrs mae ’na sawl un arall yn aros yn y cof am resymau tra gwahanol. ‘Dwi’n cofio sylwebu ar gêm Atletico Madrid ar raglen Sgorio ac fe aeth y dorf yn wallgof wedi i Fernando Torres rwydo, a dyma fi’n dweud "O! Clywch y dorf Fernando!" … ia, ‘dwi’n gwybod … mae’n well anghofio rhai o’r llinellau ‘ma!\nMae rhaglen Sgorio wedi darlledu pêl-droed Sbaen ers 20 mlynedd bellach – pwy ydi’r chwaraewr gorau i ti weld yn Sbaen\nMae ’na lond trol o enwau ‘swn i’n gallu rhestru ond ‘dwi’n credu mai’r athrylith o Fecsico, Hugo Sanchez a’r Bwlgariad, Hristo Stoichkov, ydi’r ddau ‘dwi’n cofio fwyaf.\nRoedd Sanchez a’i ddathliadau acrobataidd yn un o hoelion wyth Real Madrid o dan John Toshack tra bo Stoichkov yn un o’r chwaraewyr allweddol yn nhîm Barcelona o dan arweiniad Johan Cryuff gipiodd y Primera bedair gwaith rhwng 1991 a 1994.


Bydd rhai o ffermwyr ifanc Cymru yn cymryd rhan mewn cystadleuaeth goginio a fydd yn amlygu cynnyrch Cymreig lleol a chynaliadwy.\nNod ‘Tyrd â’th Syniad i’r Bwrdd’, a lansiwyd gan Cywain mewn partneriaeth â Chlybiau Ffermwyr Ifanc Cymru, yw meithrin entrepreneuriaeth a dathlu bwyd a diod o Gymru.\nBydd y gystadleuaeth yn agored i aelodau Clwb Ffermwyr Ifanc Cymru; bydd yn rhaid iddynt ddefnyddio eu sgiliau coginio a’u gwybodaeth am fwyd a diod lleol er mwyn ymchwilio a pharatoi dau gwrs. Cyflwynir y rhain gerbron panel o feirniaid ar ffurf fideo.\nDywedodd Katie Court, Cadeirydd Pwyllgor Cystadlaethau Clwb Ffermwyr Ifanc Cymru, “Rydw i’n teimlo’n gyffrous iawn i weld yr ymdrechion yr aelodau ar draws y siroedd. Mae map Cywain yn amlygu’r gorau o blith cynnyrch Cymreig, a thrwy gyfuno hyn gyda thalent a menter aelodau CFfI, rydw i’n gwybod bod gwledd go iawn o’n blaenau!”


Eos a'r BBC: Dal yn barod i drafod - BBC Cymru Fyw\nDisgrifiad o’r llun, Mae'r BBC ac Eos wedi methu cytuno hyd yma\nMae Eos a'r BBC wedi dweud eu bod yn barod i barhau i drafod er mwyn ceisio cael cytundeb ynghylch hawliau darlledu miloedd o ganeuon Cymraeg.\nMae Eos, sydd bellach yn cynrychioli cannoedd o gyfansoddwyr Cymraeg, wedi gwrthod cynnig ariannol y BBC i sicrhau'r hawliau i ddarlledu'r caneuon o fis Ionawr ymlaen.\nFfurfiwyd Eos am fod y cerddorion sy'n aelodau ohono yn anhapus â'r taliadau sydd bellach ar gael trwy asiantaeth freindaliadau'r PRS (Performing Rights Society).\nYn y cyfamser mae Myrddin ap Dafydd, Twm Morys a Meirion MacIntyre Huws wedi dweud: "Oni fydd y BBC yng Nghymru yn dod i gytundeb gyda chwmni Eos, gan roi cydnabyddiaeth deilwng a chydradd i gyfansoddwyr Cymraeg, byddwn ni - sydd hefyd wedi trosglwyddo hawliau ein caneuon dan fantell Eos - yn tynnu hawliau darlledu ein barddoniaeth yn ôl oddi wrth y BBC yn ogystal.\n"Byddwn yn ymgyrchu i sicrhau bod holl aelodau Barddas a Chwlwm Cyhoeddwyr Cymru yn gwneud yr un modd."\nYn ôl y beirdd, byddai hynny yn effeithio ar ddarllediadau o Eisteddfod yr Urdd, yr Eisteddfod Genedlaethol a'r Ŵyl Cerdd Dant yn 2013.\nYn gynharach ar y Post Cyntaf, dywedodd Dafydd Roberts o Eos, "'Da ni wedi cyfaddawdu, da ni wedi dod lawr yn ein cynnig yn fwy nac y mae'r BBC wedi dod fyny."\nDoedd Mr Roberts na Siân Gwynedd, pennaeth rhaglenni a gwasanaethau Cymraeg BBC Cymru, ddim yn barod i ddatgelu'r ffigyrau dan sylw.\nYn ôl Mr Roberts, roedd trafodaethau gyda'r BBC yn parhau ddydd Iau, ond gwnaeth y BBC yn Llundain roi gwybod iddyn nhw yn hwyrach eu bod yn rhoi terfyn ar y trafodaethau, "felly, hwyrach bod Llundain yn dweud wrth Gaerdydd beth i'w wneud".\nMae'r gorfforaeth yn gwadu bod y trafodaethau yn cael eu harwain gan y BBC yn Llundain gan ddweud fod BBC Cymru Wales wedi chwarae rhan ganolog yn y trafodaethau ar hyd yr adeg a bod y cynnig diwethaf i Eos wedi ei wneud gan BBC Cymru Wales.\n'Dan y carped'\nDywedodd Dafydd Roberts nad ydy Eos wedi gwrthod parhau gyda thrafodaethau ond eu bod wedi gwrthod y cynnig diweddaraf.\nPan ofynnwyd iddo a oedd y posibilrwydd y byddai'n rhaid i Radio Cymru gwtogi ei horiau darlledu oherwydd nad oes cytundeb yn sefyllfa gwbl hurt, dywedodd: "Ydy, 'da ni wedi bod yn codi hwn ers pum mlynedd, mae'n bechod mai rŵan mae'r BBC yn dechrau sylweddoli bod 'na beryg i hyn ddigwydd.\n"Dwi'n ofni eu bod nhw wedi bod yn rhoi hyn o dan y carped ers pum mlynedd.\n"Ychydig o flynyddoedd yn ôl fe hanerwyd graddfa Radio Cymru a wnaeth y BBC ddim byd i brotestio bryd hynny... felly mae hi wedi dŵad i'r pen dwi'n ofni."\nGwadodd honiad y BBC bod Eos yn mynnu cael dengwaith yn fwy na graddfeydd y PRS: "Dydy hynny ddim yn wir, fedra i ddim neud e'n gliriach na hynna, mae hynny'n gamarweiniol."\nMae'r BBC yn mynnu bod y ffigwr dan sylw yn ddengwaith cyfradd ddarlledu bresennol y PRS.\nDywedodd Dafydd Roberts "Da ni yn barod i gyfaddawdu. Maen nhw'n son am ffactor o beth oedd graddfeydd PRS, dydy hynny ddim yn help, dydyn nhw ddim yn trafod gyda'r PRS, mae hwn yn gorff newydd yng Nghymru sy'n mynd i drwyddedu cynnyrch y mae Radio Cymru a'r BBC ei angen, felly da ni'n son o'r newydd am beth yw gwerth y gerddoriaeth yna, dydy o'n ddim byd i neud â'r PRS mwyach."\nWrth ymateb i Mr Roberts, dywedodd Siân Gwynedd: "Yn amlwg mi ydan ni'n gobeithio y bydd yna gytundeb, ac y bydd gennym ni drefniant mewn lle cyn Ionawr 1af.\n"Beth mae'r BBC yn ganolog wedi ei ddweud ydy na fyddwn ni yn rhoi cynnig ariannol sylweddol arall rhwng rŵan a dechrau'r flwyddyn. Dydy hynny ddim yn golygu nad ydyn ni yn barod i drafod gydag Eos.\n"Yn amlwg da ni'n siomedig iawn bod yr holl opsiynau oedd y BBC wedi eu cynnig yn gynharach yr wythnos yma wedi cael eu gwrthod.\n"Yn anffodus mi fydd peidio cael y gerddoriaeth yma... yn cael effaith andwyol iawn ar wasanaeth Radio Cymru...\n"Mi fyddwn ni edrych ar y math o wasanaeth y byddwn ni'n ei gynnal, yn amlwg mae gynnon ni nifer o raglenni fel newyddion a chwaraeon fydd yn parhau, mi fyddwn ni yn gorfod gostwng yr oriau darlledu... ac yn anffodus wedi gorfod cysylltu ag ymddiriedolaeth y BBC ddoe i'w rhybuddio nhw o'r perygl yna.\n"Dyw hynny ddim yn gam da' ni wedi ei gymryd yn ysgafn, yn amlwg mae'n ddifrifol iawn.\n"Mae'r BBC wedi bod yn rhan o drio datrys hyn ers blynyddoedd erbyn hyn.\n"Yn amlwg roedd PRS yn rhan o'r trafodaethau hynny tan fis Hydref, pan wnaeth y gynghrair sydd erbyn hyn yn Eos gysylltu efo ni, ac wedyn oedd statws y trafodaethau yn newid.\n"Felly ers mis Hydref 'da ni wedi bod yn trafod gydag Eos yn rheolaidd, ac wedi gwneud sawl cynnig ariannol."\n'Dal i drafod'\nDywedodd o safbwynt y BBC eu bod yn gwbl hyderus bod y cynnig diweddara yn "deg iawn".\n"'Da ni'n meddwl bod yn rhaid i ni fod yn rhesymol ac yn gyfrifol o ran ffi'r drwydded a pha mor uchel y'n ni'n gallu mynd - ac ar hyn o bryd mi yden ni yn bell iawn yn ariannol oddi wrth ein gilydd.\n"Mae'n bwysig iawn i ni ddweud ein bod ni wedi bod yn cymryd y corff yma o ddifri trwy gydol y trafodaethau ac yn amlwg yn hapus iawn i drafod gydag Eos fel corff.\n"Mae'n bosib y byddwn ni yn dal i drafod, ac yn amlwg os ydy Eos yn barod i ddod â chynigion eraill, mi wnewn ni wrando ar rheiny ar unrhyw bwynt.\n"Ond allwn ni ddim dal i godi'r cynnig ariannol pan y'n ni meddwl fod y cynnig da ni wedi ei roi yn un teg, ac mae hynny wedi ei wrthod.\n"Ein blaenoriaeth ni yw dod i gytundeb... Mae'n gwbl allweddol i Radio Cymru bod ganddon ni gerddoriaeth Gymraeg.\n"Mi yden ni wedi rhoi llwyfan amlwg iawn i gerddoriaeth Gymraeg dros yr holl flynyddoedd, ac mi fydda fo'n dorcalonnus pe na bai hynny'n gallu parhau."


Addysg Grefyddol gyda GAA - TAR Uwchradd (yn arwain at ddyfarniad Statws Athro Cymwysedig - Graddedigion yn unig)\nUCAS Code: 3F5T TAR Uwchradd - Addysg Grefyddol gyda GAA (gyda SAC) Ar ôl cwblhau'r TAR yn llwyddiannus, bydd AC yn dod yn ymarferwyr effeithiol, brwdfrydig ac adfyfyriol Addysg Grefyddol. Y prif bwyslais fydd hyrwyddo dealltwriaeth glir o'r hyn a olygir gan Addysg Grefyddol ragorol, a datblygu sgiliau hyfforddeion wrth gymhwyso'r nodweddion hyn i addysgu dosbarth. Bwriad y rhaglen TAR Uwchradd yw rhoi dealltwriaeth ddofn i chi o'r ffordd mae plant a phobl ifanc yn dysgu a rhoi i chi'r sgiliau a'r wybodaeth y bydd arnoch eu hangen i ddatblygu'n athro creadigol ac arloesol. Cewch gyfle i ddysgu am ddatblygiad plant trwy'r sector uwchradd a chael cefnogaeth i ddod yn athro rhagorol/athrawes ragorol. Mae'r cwrs TAR gyda SAC hwn* yn cael ei gydnabod ar draws Cymru a Lloegr ac mae'n aml yn drosglwyddadwy* i fynd i'r proffesiwn dysgu mewn gwledydd eraill. Bydd ysgolion ymroddedig gyda mentoriaid wedi eu hyfforddi'n dda yn cefnogi cynnydd athrawon cysylltiol tuag at ennill Statws Athro Cymwysedig yn unol â'r Safonau Proffesiynol ar gyfer Addysgu ac Arweinyddiaeth yng Nghymru. Bydd tiwtoriaid ac ymchwilwyr profiadol yn y brifysgol a staff yn yr ysgolion yn rhoi cefnogaeth ragorol a sesiynau ysgogol, a bydd y cymhwyster a geir yn galluogi myfyrwyr i ddysgu yng Nghymru a thu hwnt iddi. Mae Bangor yn lle gwych i unrhyw un sydd â diddordeb mewn gweithgareddau awyr agored. Mae ein lleoliad, ynghyd â'n cysylltiadau sydd wedi’u sefydlu â darparwyr addysg awyr agored lleol, yn gyfle gwych i gyfuno'r pwnc hwn â gweithgareddau awyr agored yn ystod eich hyfforddiant.\nCourse option d5d92c13-0005-46bb-a695-6362e8c3b3d4\nAddysg Grefyddol gyda GAA - TAR Uwchradd (yn arwain at ddyfarniad Statws Athro Cymwysedig - Graddedigion yn unig) at Bangor University - UCAS


Un o raddedigion Tystysgrif Ôl-radd Cyfieithu ar y pryd PCYDDS, yn ennill gwobr Cymdeithas Cyfieithwyr Cymru\nHeddiw, graddiodd 5 o gyfieithwyr o Brifysgol Cymru y Drindod Dewi Sant â chymhwyster mewn cyfieithu ar y pryd, yr unig gymwhyster o’i fath yng Nghymru. Un o’r graddedigion hynny yw James Eul sy’n derbyn y Dystysgrif Ôl-raddedig, a hynny yn dilyn cefnogaeth gan ei gyflogwr, Cyngor Sir Caerdydd.\nMae’r cymhwyster arloesol a dderperir gan arbenigwyr a darlithwyr Rhagoriaith, Canolfan Gwasanaethau Cymraeg y Brifysgol, wedi ei ddatblygu mewn partneriaeth â Chymdeithas Cyfieithwyr Cymru, a hwn yw’r unig gymhwyster ym maes a gydnabyddir gan y Gymdeithas. Yn ogystal â derbyn y dystysgrif, mae James Eul wedi ennill gwobr genedlaethol gyda Chymdeithas Cyfieithwyr Cymru ar gyfer myfyriwr mwyaf addawol y Dystysgrif Ôl-raddedig mewn Cyfieithu ar y Pryd yn 2019.\nDywedodd James, “Ar ôl derbyn hyfforddiant cychwynnol, anffurfiol mewn cyfieithu ar y pryd gyda Chyngor Caerdydd, roeddwn i’n awyddus i gael cyfle i ddatblygu ag ennill cymhwyster ffurfiol, a dw i’n hynod falch o fod wedi gallu dod i’r Brifysgol i astudio’r cwrs, ac yna ennill gwobr y Gymdeithas. Roedd darlithwyr y cwrs yn deall eu crefft ac wedi llwyddo’n arbennig o dda i rannu blas â ni o’u profiad helaeth. Mae’r cwrs yn rhoi pwyslais ar y sgiliau sydd eu hangen wrth gyfieithu mewn sefyllfa fyw. Roedd hynny’n cynnwys nid yn unig y gallu i drosi iaith yn gyflym, ond hefyd rheoli anadl a thôn y llais, cyflwyno gydag ieithwedd briodol a phroffesiynol, ymdopi gyda nerfau, a dal ati pan mae pethau’n mynd o chwith. Mae’n gwrs gwych, yn alwedigaethol, yn ddiddorol ac mae’n taro cydbwysedd rhwng dysgu ac ymarfer yn arbennig o dda.”\nAtegodd Lynwen Davies, sy’n diwtor ar y cwrs “Dyma gymhwyster lle mae darpar gyfieithwyr ar y pryd, sydd ag ychydig neu ddim profiad o gwbl o’r grefft, wedi datblygu eu sgiliau gan ennill cymhwyster a hefyd wedi mynd i’r proffesiwn ac ennill dyrchafiad o ganlyniad. Cwrs ymarferol ydyw ar y cyfan sy’n canolbwyntio’n bennaf ar ymarfer a meithrin y sgiliau angenrheidiol a gellir dilyn y cwrs ar y cyd â gweithio.”\nAr ran Cymdeithas Cyfieithwyr Cymru ychwanegodd Geraint Wyn Parry, y Prif Weithredwr, “Ein llongyfarchiadau gwresog i James ar ennill ein gwobr. Mae ennill y Dystysgrif hon yn gam gyrfaol pwysig i James a’i gyd-fyfyrwyr ac edrychwn ymlaen at eu gweld yn ennill aelodaeth CAP o’r Gymdeithas yn fuan.”\nBydd y Brifysgol yn cynnal digwyddiad arbennig ddydd Mawrth 6ed o Awst ar ei stondin yn Eisteddfod Genedlaethol Sir Conwy, Llanrwst, yng nghwmni Gweinidog y Gymraeg, Eluned Morgan AC, lle bydd gwefan newydd yn cael ei lansio gan Rhagoriaith er mwyn cefnogi hyfforddeion o fewn y maes cyfieithu ar y pryd. Anogir unrhyw un sydd â diddordeb yn y cymhwyster Cyfieithu ar y Pryd i alw heibio.


Dyddiad Lawnsio: 2012-01-26 Datganiad i'r wasg:\nMae’r casgliad wedi’i gatalogio gyda chymorth gwirfoddolwyr, a bydd sganio o ansawdd uchel yn sicrhau y bydd lluniau digidol gwych ohono ar gael ar-lein drwy Coflein (cronfa ddata ar-lein y Comisiwn Brenhinol) a gwefannau Ironbridge a Chasgliad y Werin Cymru. Yn ogystal, bwriedir cynnal arddangosfeydd, sgyrsiau cyhoeddus a chyhoeddiad awdurdodol yn 2012 i roi rhag\nWrth esbonio pwysigrwydd cymorth Cronfa Dreftadaeth y Loteri, meddai Steve Miller, Prif Weithredwr Ymddiriedolaeth Amgueddfa Ironbridge Gorge, “Rydyn ni’n ddiolchgar tu hwnt i Gronfa Dreftadaeth y Loteri am ein helpu ni i brynu’r casgliad rhyfeddol hwn. Rydyn ni’n edrych ymlaen at weithio gyda’r Comisiwn Brenhinol i sicrhau y gall cynifer o bobl â phosibl fwynhau gwaith artist disglair ac unigryw sydd wedi dogfennu’r oes ddiwydiannol mewn ffordd mor gwbl nodedig”. Nodiadau i Olygyddion:\nYmddiriedolaeth Amgueddfa Ironbridge Gorge (IGMT) yw un o’r amgueddfeydd annibynnol mwyaf yn y byd ac mae’n gofalu am 10 amgueddfa yn Ironbridge Gorge, un o Safleoedd Treftadaeth Byd cyntaf y Deyrnas Unedig. Mae i Ironbridge fri rhyngwladol am ofalu am yr adeiladau a’r cofadeiliau yn yr hyn a elwir yn Fan Geni’r Chwyldro Diwydiannol, ac am eu dehongli.\nGair am Gronfa Dreftadaeth y Loteri\nGan ddefnyddio arian a godir gan y Loteri Genedlaethol, bydd Cronfa Dreftadaeth y Loteri (yr HLF) yn cynnal a thrawsnewid amrywiaeth mawr o dreftadaeth i genedlaethau heddiw ac yfory gymryd rhan ynddi, dysgu oddi wrthi a’i mwynhau. Rydym yn buddsoddi ym mhob rhan o'n treftadaeth amrywiol, o amgueddfeydd, parciau a lleoedd hanesyddol i archaeoleg, bywyd gwyllt a thraddodiadau diwylliannol. Mae’r Gronfa wedi cefnogi dros 30,000 o brosiectau ac wedi dyrannu £4.6 biliwn ledled y Deyrnas Unedig. Gwefan: www.hlf.org.uk\nI gael gwybod rhagor, i gael lluniau ac i wneud cyfweliadau, cysylltwch â\nNicola Roberts, Comisiwn Brenhinol Henebion Cymru nicola.roberts@cbhc.gov.uk Ffôn:- 01970 621248\nMelin Pant-yr-Ynn, Bethania © Hawlfraint y Goron: Comisiwn Brenhinol Henebion Cymru: Casgliad Falcon Hildred\nMwynglawdd a chwarel lechi’r Oakeley, Blaenau Ffestiniog\n© Hawlfraint y Goron: Comisiwn Brenhinol Henebion Cymru: Casgliad Falcon Hildred\nFalcon Hildred wrth ei fwrdd lluniadu.


Lefel-A: ‘Angen dadl genedlaethol’ – Golwg360\nLefel-A: ‘Angen dadl genedlaethol’\n14 Chwefror 2011 am 15:49\nMae’r Gweinidog Addysg, Leighton Andrews, wedi dweud fod angen “dadl” ynglŷn â nifer y cymwysterau Lefel-A sy’n cael eu dysgu yng Nghymru.\nDaeth i’r amlwg ddoe fod y Gweinidog Addysg yn ystyried cwtogi nifer y cyrsiau Lefel-A sydd ar gael i ddisgyblion y wlad.\nDylid rhoi’r pwyslais yn ôl ar y cymwysterau pwysicaf gan gynnwys mathemateg, gwyddoniaeth, ac ieithoedd, meddai.\nMae undeb athrawon NASUWT Cymru wedi beirniadu’r sylwadau gan ddweud ei fod yn dro pedol gan y Gweinidog Addysg.\nMae Leighton Andrews wedi bod yn gwthio am ddewis ehangach o gymwysterau ers iddo ddechrau yn ei swydd, meddai’r undeb.\nWrth siarad mewn cynhadledd addysg yng Nghaerdydd heddiw, dywedodd Leighton Andrews bod angen “mwy o arweiniad” ar bobol ifanc.\n“Dros y blynyddoedd diwethaf mae yna gynnydd mawr wedi bod yn nifer y pynciau Lefel-A sydd ar gael i’w dilyn,” meddai.\n“Ond rhaid ystyried a ydyn ni’n rhoi digon o arweiniad i bobol ifanc ynglŷn â’r pynciau fydd eu hangen arnyn nhw.\n“Rydyn ni’n gwybod fod prifysgolion eisiau i ni ganolbwyntio ar rai pynciau penodol. Rydyn ni hefyd yn gwybod fod rhai cymwysterau nad ydi cyflogwyr eu heisiau.\n“Fy nghyfrifoldeb i yw sicrhau bod ysgolion a cholegau addysg bellach Cymru yn canolbwyntio ar y cymwysterau pwysicaf.\n“Dydw i ddim am ddod i benderfyniad yn syth, ond rydw i’n credu fod angen dadl genedlaethol am y peth.”


Faint yw'r gwasanaethau gofal\nMae eich asesiadau a'r holl wybodaeth a chyngor a gynigiwn i chi am ddim. Mae cost unrhyw wasanaethau a gewch yn dibynnu ar eich sefyllfa ariannol benodol a’r gwasanaeth a ddarperir.\nBeth os yw fy anghenion sylfaenol yn gysylltiedig â fy iechyd?\nNid oes rhaid i chi dalu am unrhyw wasanaethau a ddarperir gan y GIG. Os oes angen gofal nyrsio arnoch, gall nyrsys y GIG ddod i’ch cartref neu gartref gofal. Os oes angen i chi symud i gartref gofal sy’n darparu gofal nyrsio, bydd y GIG yn talu swm penodol ar gyfer rhan nyrsio ffioedd y cartref.\nGallech fod yn gymwys ar gyfer Gofal Iechyd Parhaus y GIGDolen yn agor mewn ffenestr newydd hefyd. Yn yr achos hwn, byddai'r GIG yn talu am eich holl wasanaethau a byddech yn eu derbyn yn un o adeiladau'r GIG neu gartref gofal â gwasanaeth nyrsio.\nOs byddwch yn penderfynu cael gwasanaethau yn eich cartref, byddai’r GIG yn talu am eich gwasanaethau nyrsio, ond nid y costau cymorth cyffredinol.\nGwasanaethau yn y cartref\nBydd cost gwasanaethau yn eich cartref eich hun yn dibynnu ar lawer o bethau.\nYn gyffredinol, bydd yn rhaid i chi dalu rhywfaint o gost eich gofal os yw eich cynilion neu gyfalaf (ac eithrio gwerth eich tŷ) yn uwch na swm penodol. Bydd cap ar faint y bydd yn rhaid i chi ei dalu bob wythnos.\nBydd eich Gweithiwr Cymdeithasol neu Swyddog Ymweld yn rhoi gwybod i chi beth yw’r terfyn cyfalaf a’r gost wythnosol uchaf.\nOs yw’r gwasanaeth yn gartref gofal gyda neu heb wasanaeth nyrsio, bydd yn rhaid i chi dalu rhywbeth tuag ato, oni bai eich bod yn cael ôl-ofal dan Adran 117 Deddf Iechyd Meddwl1983Dolen yn agor mewn ffenestr newydd.\nYn gyffredinol, os yw eich cynilion neu gyfalaf (ac eithrio gwerth eich tŷ)\nyn uwch na swm penodol, bydd yn rhaid i chi dalu cost eich gofal, gyda chap ar faint y byddwch yn ei dalu bob wythnos.\nyn is na’r terfyn cyfalaf, ac mai eich unig incwm yw Pensiwn y Wladwriaeth (a chredyd gwarant os yn berthnasol), byddwch yn cael lwfans personol.\nBeth os byddai’n well gennyf wneud fy nhrefniadau fy hun?\nMae’n well gan rai pobl wneud eu trefniadau eu hunain. Os ydym yn ariannu eich gwasanaethau, mae’r Cynllun Taliadau Uniongyrchol yn eich galluogi i wneud hyn a thalu eich staff gofal eich hun, a byddwn ni’n gwneud yn siŵr bod yr arian yn cael ei ddefnyddio’n briodol.\nPa gymorth y byddaf yn ei gael?